Publication: Magyar Közlöny
Issue: MK-2010-83 (Year: 2010, Number: 83)
Era: contemporary
Section: követelményének [a népszavazásról és népi kezdeményezésrõl szóló 1998. évi III. törvény (a továbbiakban: Nsztv.)
Paragraph Index: 76

c) pontjaira alapította. Az indítványozók a törvényben elõírt határidõn belül kifogást terjesztettek elõ az OVB határozatával szemben. A kifogástevõk véleménye szerint az OVB indokolása jogszabálysértõ, ezért kérték az OVB határozat megsemmisítését és az OVB új eljárásra való utasítását. Véleményük szerint az OVB nem tett eleget indokolási kötelezettségének, mivel határozatában nem érintette az Nsztv. 10. § c) pontját. Álláspontjuk szerint a feltett kérdés nem áll összefüggésben az Alkotmány 2. §-ával és 24. (3) bekezdésével, ugyanis az OVB népszavazási kérdés hitelesítésével kapcsolatos hatásköre nem szerepel az Alkotmányban. Kiemelték, hogy a „a kérdés egyértelmû és valós tényeket tartalmaz”, minthogy az OVB-nek nincs hivatali szervezete, nem jogi személy, „ezáltal sem költségvetése, sem pedig (...) önálló szakmai hivatalnoki kara sincs”. Hangsúlyozták továbbá, hogy az Alkotmány nem tartalmaz rendelkezést arra vonatkozóan, hogy az országos népszavazási kérdést kormányzati szerv nem hitelesítheti. Megjegyezték továbbá, hogy miniszteri hatáskör esetén lehetõvé válna a miniszter által hozandó „(most már) közigazgatási határozat” bírósági felülvizsgálata, amely erõsítené a „függetlenséget” [Alkotmány 50. § (2) bekezdése]. Ezért kérték, hogy az Alkotmánybíróság az OVBh.-t semmisítse meg, és az OVB-t kötelezze új eljárás lefolytatására. II. Az Alkotmánybíróság a kifogást az alábbi jogszabályi rendelkezések alapján vizsgálta meg:

Source: https://magyarkozlony.hu/hivatalos-lapok/3cd48eee89981edfe76f3dec548eb29db28878cb/dokumentumok/59a1179914d4c577c77e67a076be026b61187d9d/letoltes